Source: http://teleoff.gov.sk/index.php?ID=839
Timestamp: 2017-06-27 17:25:43+00:00

Document:
VPR – 1/2000
Hlavná stránka Občania SR Masmédiá Konzultačné miesto eGovernment Zoznam podnikov O násZákon a predpisyPrístup k informáciámZačínam podnikaťPredpísané tlačiváPoplatkySpráva frekvenciíSkúškyVšeobecné povoleniaUvádzanie zariadení na trhSieťová neutralitaTechnická reguláciaRegulácia súťažeRiešenie sporovRozhodnutiaPracovné príležitostiVestníkPoštové službyPorovnávač cien internetuMerač internetu VyhľadávanieKľúčové slovo VPR – 1/2000
Telekomunikačný úrad Slovenskej republiky (ďalej len TÚ SR) ako orgán príslušný podľa § 6 ods.3, zákona č.195/200 Z.z.. o telekomunikáciách v platnom znení (ďalej len zákon) vydáva podľa § 12 ods. 2 v š e o b e c n é p o v o l e n i e
č. VPR - 1/2000
zrušené a nahradené 25.5. 2005!
na zriadenie a prevádzkovanie občianskych rádiostaníc. Toto povolenie oprávňuje fyzické a právnické osoby prevádzkovať občianske rádiostanice, ktoré vyhovujú technickým požiadavkám a podmienkam uvedených v tomto povolení, a to bez akéhokoľvek ďalšieho povolenia alebo evidencie.
Občianska rádiostanica (ďalej len zariadenie) je rádiokomunikačné zariadenie určené pre spojenie na malé vzdialenosti predovšetkým na osobnú potrebu občanov.
Všeobecné povolenie sa vydáva za nasledujúcich podmienok:
1) Povolenie platí na území Slovenskej republiky.
2) Povolenie sa vzťahuje na zariadenia:
a) ktorých technická spôsobilosť bola schválená podľa § 34 a § 35 zákona
b) ktoré, boli v čase nadobudnutia účinnosti tohto povolenia kryté platným povolením na ich zriadenie a prevádzku. Vydané povolenie je držiteľ zariadenia povinný predložiť na vyžiadanie orgánom oprávneným zo zákona.
3) Prevádzkovanie vysielacích rádiových zariadení podľa tohto povolenia pri ich servise je možné iba na základe osobitného povolenia podľa § 36 a § 37 ods.2 písm. c) zákona o telekomunikáciách. Pozn.: Zmenu pôvodného znenia TÚ SR vyhlásil vo Vestníku MDPT SR, čiastka 4 z 15.7. 2002. 4) Zariadenia pracujú na frekvenciách a kanáloch uvedených v tabuľke č. 1.
5) Zariadenia využívajú na prenos tieto typy modulácie:
a) uhlovú frekvenčnú alebo fázovú - F3E/G3E)
c) amplitúdovú s dvomi postrannými pásmami (A3E)
Vysielanie s amplitúdovou moduláciou s dvoma postrannými pásmami je povolené do 31.12. 2005. Po tomto dátume je zakázané používať na vysielanie zariadenia s amplitúdovou moduláciou .
6) Kanál č. 9 možno využívať iba na prenos informácií zvláštnej dôležitosti, napríklad na tiesňové volanie.
7) Na kanáloch č. 24 a 25 môže byť uskutočňovaný digitálny prenos s druhom prevádzky F2E.
8) Maximálny výstupný výkon vysielač a zariadenia nesmie presiahnuť:
a) pri uhlovej modulácii 4 W
b) pri amplitúdovej modulácii 1 W
9) Vysielanie a príjem sa musí uskutočňovať na tom istom kanále (prevádzka simplex).
10) K zariadeniam, ktoré sú vybavené konektorom na pripojenie externej antény, je povolené pripájať všetky typy neziskových antén.
11) Pri prevádzke zariadení je zakázané používať: technické zariadenia umožňujúce priame alebo nepriame zväčšenie dosahu spojenia, spojenie so zariadeniami, sieťami iných telekomunikačných služieb alebo znemožňujúce jeho identifikáciu, ako napr.:
a) zosilňovače výstupného výkonu
b) prevádzače
c) opakovače
d) utajovače hovorov a pod.
12) Zariadenie môže byť použité ako základňová alebo pohyblivá (prenosná) stanica.
13) Zariadenie nesmie byť:
a) použité ako lietadlová a letecká stanica,
b) prevádzkované v spojení s družicou,
c) prepojené s verejnou telekomunikačnou sieťou,
d) použité na spojenie so zariadeniami, sieťami iných telekomunikačných služieb,
e) použité na poskytovanie telekomunikačných služieb.
14) Na zariadení je zakázané vykonávať akékoľvek elektrické alebo mechanické zmeny, ktoré zmenia jeho technické parametre udané výrobcom.
15) Zariadenie môže vlastniť iba osoba staršia ako 18 rokov. Mladšie osoby môžu zariadenie prevádzkovať len so súhlasom a pod zodpovednosťou vlastníka.
16) Prostredníctvom zariadení možno vysielať správy iba formou otvorenej hovorenej reči alebo digitálnym prenosom za podmienok stanovených týmto povolením. Na začiatku spojenia možno používať zariadenie pre vysielanie a príjem tónovej selektívnej voľby.
17) Pre označenie digitálneho vysielania musia byť použité identifikačné znaky, a to:
SKAXXX pre A = 1 až 8 podľa miesta prevádzkovateľa zariadenia
A1 = Bratislavský kraj
A2 = Trnavský kraj
A3 = Nitriansky kraj
A4 = Trenčiansky kraj
A5 = Banskobystrický kraj
A6 = Žilinský kraj
A7 = Košický kraj
A8 = Prešovský kraj
Znaky na štvrtom až šiestom mieste obsahujú skratky mena a priezviska prevádzkovateľa zariadenia.
18) Zariadenia prevádzkované na základe tohto povolenia , možno používať:
a) v krajinách, ktoré prijali Doporučenie CEPT T/R 20-09, ak sú označené značkou CEPT PR 27 X (tabuľka č.2)
b) v krajinách, ktoré uzavreli mnohostrannú dohodu o povolení krátkodobej prevádzky zariadení, na základe cirkulačnej karty (tabuľka č.3), ktorú vydáva úrad na základe žiadosti vlastníka zariadenia.
19) Cudzí štátni príslušníci môžu počas dočasného pobytu na území Slovenskej republiky na základe tohto povolenia prevádzkovať iba zariadenia:
a) opatrené značkou CEPT PR 27 X
b) ktorým bola vydaná cirkulačná karta v krajine podľa tabuľky č. 3.
20) Prevádzkovatelia zariadení majú pri využívaní povolených frekvenčných kanálov rovnaké práva. Na zabránenie rušenia medzi zariadeniami sú povinní prejavovať ohľaduplnosť a ich správanie musí zodpovedať slušnej spoločenskej komunikácii.
21) Je zakázané vysielať:
a) správy obsahujúce skutočnosti, ktoré tvoria predmet štátneho, hospodárskeho, telekomunikačného tajomstva a iné skutočnosti viazané k mlčanlivosti stanovenej všeobecne záväznými právnymi predpismi
b) správy, ktorými by sa porušovali všeobecne záväzné právne predpisy, alebo by viedli k ich porušovaniu
c) správy a relácie, ktoré majú povahu reklamného alebo rozhlasového vysielania
d) neslušné a vulgárne výrazy, vrátane skratiek a kódov hanlivého významu.
22) Prevádzka zariadení nemá zaručenú ochranu proti rušeniu inými telekomunikačnými zariadeniami prevádzkovanými podľa zákona .
23) Prevádzka zariadení nesmie spôsobovať rušenie iných telekomunikačných zariadení alebo služieb, ktoré sú prevádzkované podľa zákona.
24) Zariadenia a ich prevádzkovatelia podliehajú štátnemu dohľadu telekomunikácií.
25) Prevádzkovatelia zariadení sú povinní umožniť orgánom oprávneným zo zákona prístup k zariadeniu a predložiť doklady umožňujúce na mieste overenie plnenia podmienok stanovených týmto povolením. Nesplnenie tejto povinnosti a podmienok sa posudzuje a postihuje podľa zákona.
26) TÚ SR môže podmienky a ustanovenia tohto povolenia doplniť, zmeniť alebo toto povolenie zrušiť. V tom prípade stanoví podmienky na ďalšiu prevádzku už prevádzkovaných zariadení.
27) Platobné výmery vydané k povoleniam na zriadenie a prevádzkovanie zariadení pred nadobudnutím účinnosti tohto povolenia sa rušia.
28) Toto všeobecné povolenie nadobúda účinnosť pätnásty deň od dňa jeho vyhlásenia vo vestníku ministerstva.
Ing. Pavel Sobolič, v. r.
riaditeľ odboru správy frekvencií
Pozn.: VP bolo vyhlásené vo vestníku Spravodajca MDPT SR, čiastka 6 z 15. decembra 2000
Čísla kanálov a povolené frekvencie pre občianske rádiostanice

References: § 6
 § 12
 § 34
 § 35
 § 36
 § 37